Paul Brickhill
Paul Chester Jerome Brickhill (20. decembar 191623. april 1991) bio je australijski publicist i avijatičar, najpoznatiji po knjigama na temu Drugog svjetskog rata koje su poslužile kao predložak za popularne filmove.

Spisateljsku karijeru je započeo kao novinar u Melbourneu. Nakon izbijanja rata se 1939. godine priključio australijskom ratnom zrakoplovstvu (RAAF) i služio kao lovački pilot. U proljeće 1943. godine je oboren iznad Tunisa i zarobljen od strane Nijemaca te poslan u Njemačku u Luftwaffeov logor Stalag Luft III. Tamo je pomagao u pripremama, ali nije neposredno sudjelovao u spektakularnom bijegu zatvorenika u proljeće 1944. godine. 

Svoja je iskustva godine 1950. opisao u knjizi Veliki bijeg koja je 1963. godine poslužila kao predložak za istoimeni film sa Steveom McQueenom u glavnoj ulozi. Njegova knjiga The Dam Busters, posvećena operaciji Chastise adaptirana u popularni istoimeni film 1955. godine. Sljedeće godine je pod naslovom Reach for the Sky ekranizirana njegova biografija britanskog lovačkog asa Douglasa Badera.

Bibliografija 
 Escape to Danger (ko-autor: Conrad Norton). London: Faber and Faber, 1946.
 The Great Escape. New York: Norton, 1950.
 The Dam Busters. London: Evans, 1951.
 Escape – Or Die: Authentic Stories of the R.A.F. Escaping Society. London: Evans, 1952.
 Reach for the Sky: The Story of Douglas Bader DSO, DFC. London: Collins, 1954. 
 The Deadline. London: Collins, 1962. 
 Three Great Air Stories. London: Collins, 1970.

Vanjske veze 
 
 NY Times obituary

Australijski pisci
Avijatičari
Biografije, Melbourne